Suedia a devenit oficial cel de-al 32-lea stat membru al NATO
Suedia și-a oficializat aderarea la NATO joi, 7 februarie 2024, devenind astfel al doilea membru nou al alianței militare de la izbucnirea războiului din Ucraina.
A devenit, totodată, al 32-lea stat aliat cu drepturi depline al Organizației Tratatului Atlanticului de Nord.
"Suedia este în prezent membră NATO. Mulţumim tuturor aliaţilor pentru că ne-au primit ca al 32-lea membru. Ne vom strădui să fim uniţi, solidari şi să împărţim sarcinile şi vom adera pe deplin la valorile Tratatului de la Washington: libertate, democraţie, libertate individuală şi statul de drept. Mai puternici împreună.
Secretarul general al NATO, Stoltenberg, tocmai m-a informat că toate statele membre NATO au acceptat protocolul nostru de aderare şi a invitat Suedia să adere la Tratatul Atlanticului de Nord. Suedia va fi în curând cel de-al 32-lea membru al NATO", a scris, joi, premierul Suediei, Ulf Kristersson, pe X (Twitter).
Sweden is now a NATO member. Thank you all Allies for welcoming us as the 32nd member. We will strive for unity, solidarity and burden-sharing, and will fully adhere to the Washington Treaty values: freedom, democracy, individual liberty and the rule of law. Stronger together.
— SwedishPM (@SwedishPM) March 7, 2024
Joi, Ulf Kristersson a înmânat guvernului american documentele finale, reprezentând ultimul pas într-un proces îndelungat de obținere a sprijinului tuturor membrilor pentru aderarea la alianța militară, conform informațiilor furnizate de Reuters. Washingtonul devine astfel depozitarul instrumentelor de ratificare ale Tratatului Atlanticului de Nord.
"Lucrurile bune se întâmplă celor care aşteaptă cu răbdare. cesta este un moment istoric pentru Suedia, pentru alianţa noastră şi pentru relaţia transatlantică", a spus secretarul de stat al SUA, Antony Blinken, în timp ce primea documentele de aderare a Suediei la NATO.
Suedia va beneficia de garanția de apărare comună a NATO
Războiul din Ucraina a determinat Suedia și Finlanda să-și revizuiască politica de securitate națională, să renunțe la neutralitate și să aleagă aderarea la NATO. Pentru NATO, acest pas reprezintă cea mai importantă extindere din ultimele decenii. În prezent, Suedia va beneficia de garanția de apărare comună a NATO.
Ea va contribui la forțele aliate NATO cu submarinele sale de ultimă generație și cu o flotă semnificativă de avioane de vânătoare Gripen, produse intern. Va deveni o legătură crucială între Atlantic și Marea Baltică, unde Rusia deține acces printr-un coridor îngust, toate celelalte țări riverane fiind membre NATO. Rusia a avertizat deja că va lua "contramăsuri politice și tehnico-militare" nespecificate ca răspuns la această mișcare a Suediei.
Pe parcursul ultimelor două decenii, Guvernul de la Stockholm s-a apropiat tot mai mult de NATO. Totuși, aderarea Suediei la NATO reprezintă o ruptură clară cu trecutul ei. Suedia a evitat alianțele militare de peste 200 de ani și a adoptat o poziție neutră în timpul războiului.
După Cel de-al Doilea Război Mondial, Suedia și-a construit o reputație internațională ca campioană a drepturilor omului. De la prăbușirea URSS-ului, guvernele succesive au redus cheltuielile militare.